சாயா மோர்

சாயா மோர் (Chaya More) என்பவர் இந்தியாவின் மத்தியப் பிரதேச மாநிலத்தைச் சேர்ந்த ஓர் அரசியல்வாதி ஆவார். 1977-ஆம் ஆண்டு இவர் பிறந்தார். காண்டுவா மாவட்டத்தில் உள்ள பழங்குடி சமூகத்தினருக்கு ஒதுக்கப்பட்ட பாந்தனா சட்டமன்றத் தொகுதியிலிருந்து பாரதிய சனதா கட்சியின் உறுப்பினராகப் போட்டியிட்டு மத்தியப் பிரதேசத்தின் சட்டமன்ற உறுப்பினராகப் பணியாற்றினார். 2023-ஆம் ஆண்டு நடைபெற்ற மத்தியப் பிரதேச சட்டமன்றத் தேர்தலில் வெற்றி பெற்றார்.

ஆரம்பகால வாழ்க்கை
சாயா மோர் காண்டுவா மாவட்டத்தின் பிகாங்கான் கிராமத்தில் ஒரு விவசாயக் குடும்பத்தைச் சேர்ந்தவராவார். கோவிந்த் மோர் என்பவரை இவர் திருமணம் செய்து கொண்டார். போபால் போச்சு திறந்தவெளி பல்கலைக்கழகத்தில் 2017-ஆம் ஆண்டில்  கலைப் பட்டப்படிப்பை முடித்தார். முன்னதாக, இவர் போபாலில் உள்ள மத்தியப் பிரதேச மாநில திறந்தவெளிப் பள்ளியில் பனிரெண்டாம் வகுப்பு படித்தார்.

தொழில்
2023ஆம் ஆண்டு நடைபெற்ற மத்தியப் பிரதேச சட்டமன்றத் தேர்தலில், பாரதிய சனதா கட்சியைச் சேர்ந்த, பழங்குடியின ஒதுக்கீட்டுத் தொகுதியான பாந்தனா சட்டமன்றத் தொகுதியிலிருந்து மோர் வெற்றி பெற்றார். இவர் இந்திய தேசிய காங்கிரசு கட்சியின் ரூபாலி நந்து பாரேவை 28,816 வாக்குகள் வித்தியாசத்தில் தோற்கடித்தார். முன்னதாக, 2018-ஆம் ஆண்டு நடைபெற்ற மத்தியப் பிரதேச சட்டமன்றத் தேர்தலில் பாந்தனா தொகுதியில் இந்திய தேசிய காங்கிரசு கட்சியின் வேட்பாளராகப் போட்டியிட்டு பாரதீய சனதா கட்சியின் வேட்பாளர் இராம் டாங்கோரிடம் 23,750 வாக்குகள் வித்தியாசத்தில் தோல்வியடைந்தார்.

 மேற்கோள்கள் 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மத்தியப் பிரதேச அரசியல்வாதிகள்
பகுப்பு:மத்தியப் பிரதேச சட்டமன்ற மகளிர் உறுப்பினர்கள்